**1.0-litraisella EcoBoost-moottorilla varustettujen C-MAXien ja Grand C-MAXien tuotanto alkoi**

* Uudella palkitulla 1.0-litraisella EcoBoost-bensiinimoottorilla varustettujen Ford C-MAXien ja Grand C-MAXien tuotanto alkoi tänään Valencian tehtaalla Espanjassa
* Molempien mallien odotetaan olevan luokkansa taloudellisimpia. 1.0-litraisen EcoBoost –moottorin saa joko 100-hevosvoimaisena tai 125-hevosvoimaisena
* Kumpaisellakin tehoversiolla C-MAX kuluttaa 5.1 l/100 km, CO2-päästöjen ollessa 117 g/km. Vastaavat luvut Grand C-MAXin osalta ovat 5.2 l/100 km ja 119 g/km.
* Grand C-MAX on ainoa markkinoilla oleva 7-paikkainen auto, jossa on 1.0-litrainen moottori
* C-MAXiin ja Grand C-MAXiin on nyt ensimmäistä kertaa saatavilla myös SYNC-yhteydenpitojärjestelmä hätätilanneassistentilla, Active City Stop -törmäyksen varoitusjärjestelmä, kaistavahti ja aktiivinen kaistanpitoavustin, automaattiset kaukovalot, Driver Alert-kuljettajan vireystason valvonta ja liikennemerkkien tunnistusjärjestelmä

**HELSINKI, 13.9.2012** – Ensimmäiset Ford C-MAX ja 7-paikkainen Ford Grand C-MAX, joissa voimanlähteenä on 1.0-litrainen EcoBoost-bensiinimoottori valmistuivat tänään Fordin Espanjassa sijaitsevalta Valencian tehtaalta.

C-MAXin ja Grand C-MAXin saa joko 100- tai 125-hevosvoimaisella 1.0-litraisella EcoBoost-moottorilla. Molempien mallien odotetaan olevan luokkansa taloudellisimpia ja vähäpäästöisimpiä.

“Fordin 1.0-litrainen EcoBoost-moottori on saavuttanut suuren suosion käyttäjiensä keskuudessa. Siksi onkin perusteltua tuoda moottori saataville molemmilla tehoversioilla myös C-MAXiin ja suurempaan Grand C-MAXiin”, sanoi Roelant de Waard (Vice President, Marketing, Sales & Service, Ford of Europe). “Ainutlaatuiseksi asian tekee tosiasia, ettei markkinoilla ole yhtään 7-paikkaista autoa, joka on varustettu näin pienikokoisella moottorilla. Auto on tarkoittu käyttäjille, jotka arvostavat taloudellisuutta haluamatta kuitenkaan tinkiä ajo-ominaisuuksista.”

Vuoden 2012 “International Engine of the Year” -palkinnon voittanut kolmisylinterinen 1.0-litrainen EcoBoost-bensiinimoottori on turboahdettu suoraruiskutusmoottori ja molemmat sekä imu- että pakoventtiilien nokka-akselit ovat muuttuvalla ajoituksella. Tämä mahdollistaa suuremman moottorin tehon pienemmällä polttoaineen kulutuksella.

C-MAX 1.0-litrainen EcoBoost kuluttaa 5.1 litraa sadalla kilometrillä ja CO2-päästöt ovat 117 g/km molemmilla tehokkuuksilla. Grand C-MAXin vastaavat luvut ovat 5.2 l/100 km ja 119 g/km.

Euroopan Ford on jo julkistanut, että pikapuolin markkinoille saapuvissa B-MAX- ja Fiesta- malleissa on myös tarjolla 1.0-litrainen EcoBoost-moottorivaihtoehto. Ford on myös kertonut, että uusi Mondeo ja EcoSport tulevat saataville niinikään 1.0-litraisella EcoBoost-moottorilla.

Uuden moottorin myötä C-MAXiin ja Grand C-MAXiin saa samalla myös SYNC-yhteydenpitojärjestelmän hätätilanneassistentilla sekä muita kuljettajaa avustavia toimintoja kuten kaistavahdin ja aktiivisen kaistanpitoavustimen, automaattiset kaukovalot, Driver Allert-kuljettajan vireystason valvonnan, lliikennemerkkien tunnistusjärjestelmän ja kuolleenkulman varoitusjärjestelmän sekä sähkötoimisen takaluukun ja tyylikkään uuden Burnished Glow -värin.

Ford on myynyt yhteensä yli 200 000 C-MAXia ja Grand C-MAXia Euroopassa vuodesta 2010, jolloin viimeisin malliversio näki päivän valon. Aikoinaan C-MAX tuli markkinoille vuonna 2003.

Vuoteen 2015 mennessä enemmän kuin puolet Fordin ajoneuvoista Euroopassa on varustettu EcoBoost-bensiinimoottorilla, joka on saatavilla myös 1.6-litraisena ja 2.0-litraisena.

# # #

\*Kaikki polttoaineenkulutuslukemat (l/100 km) ja CO2-päästöarvot (g/km) pohjautuvat virallisiin testeihin, jotka on tehty EC-direktiivin 93/116/EC mukaisesti. Polttoainetaloudellisuusluvut pohjautuvat eurooppalaiseen polttoainedirektiiviin EU 80/1268/EEC ja voivat poiketa muilla alueilla käytetyistä polttoainetaloudellisuusluvuista.

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 164 000 henkilöä ja sillä on 70 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [corporate.ford.com](http://www.corporate.ford.com)

Euroopan Ford valmistaa, myy ja huoltaa Ford-autoja 51 markkina-alueella. Sen palveluksessa työskentelee noin 66 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista osa on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

 Oy Ford Ab

 (09) 351 700

 rsalin1@ford.com